**ԿՐԹՈՒԹՅԱՆ ԳԻՏՈՒԹՅԱՆ ՍՊՈՐՏԻ ԵՎ ՄՇԱԿՈՒՅԹԻ ՆԱԽԱՐԱՐՈՒԹՅՈՒՆ**

**ՆՈՐԱՅՐ ՍԻՍԱԿՅԱՆԻ ԱՆՎԱՆ ԹԻՎ ԱՎԱԳ ԴՊՐՈՑ ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**Անգլերեն**

**ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ -----------------<< Օտար լեզու>> առարկայի առանձնահատկությունները և ուսուցման նպատակները**

**ՂԵԿԱՎԱՐ՝ Մարիամ Խլղաթյան**

**ՈՒՍՈՒՑԻՉ՝ Մերի Գրիգորյան**

**Պատրաստ է պաշտպանության\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ԱՇՏԱՐԱԿ 2021**

ԲՈՎԱՆԴԱԿՈՒԹՅՈՒՆ

Ներածություն---------------------------------------------------------------------------------------------3

Գլուխ 1․Օտար լեզվի ուսուցման առանձնահատկությունները------------------------------------5

Գլուխ 1․1․Օտար լեզվի ուսուցման հիմնական սկզբունքները---------------------------10

Գլուխ 1․2․Օտար լեզվի ուսուցման նպատակները-------------------------------------------------11

Գլուխ 2․Ուսուցման մեթոդների կիրառությունը----------------------------------------------------12

Գլուխ 2․1Ուսուցման գործընթացի դժվարությունները--------------------------------------------14

Եզրակացություն-------------------------------------------------------------------------------16

Օգտագործված գրականության ցանկ----------------------------------------------------------------18

#

# ՆԵՐԱԾՈՒԹՅՈՒՆ

Լեզուների ուսուցումը սովորողներին նախապատրաստում է բազմալեզու միջավայրում հազորդակցվելու համար։Օտար լեզու սովորելով սաները ձեռք են բերում այդ լեզվով շփվելու և հաղորդակցվելու կարողություն , որը ձևավորվում է ուսուցչի , սաների և այլ անձանց հետ ակտիվ համագործակցության ընթացքում։ Կրթական համակարգի բարեփոխումների և արդիականացման մեր ժամանակներում առանձնապես կարևորվում է օտար լեզուների ուսուցման մակարդակի և որակի բարձրացումը, հատկապես համաշխարհային և եվրոպական միասնական կրթական տարածքին միանալու Հայատանի ձգտման համատեքստում։ Տեղեկատվական հասարակության պայմաններում ապրող մարդու համար օտար լեզուներով հաղորդակցվելու կարողությունները դյուրացնում են մշակութային երկխոսությունը և նրա մուտքը համաշխարհային հանրություն: Այս տեսանկյունից հատկանշական են Եվրախորհրդի կողմից հռչակված լեզվաքաղաքական սկզբունքները։

* լեզվական և մշակութային բազմազանություն (diversity),
* բազմալեզվություն (հասարակության՝ multilingualism/անհատի՝ plurilingualism),
* բոլոր լեզուների համարժեքության ընդունում,
* ազգամիջյան և միջմշակութային արդյունավետ հաղորդակցություն,
* բնակչության ազատ տեղաշարժ, փոխըմբռնում և համագործակցություն:

Օտար լեզուների նկատմամբ միասնական մոտեցումը հիմնվում է լեզուների զուգամերձության վրա: Երկու և ավելի լեզուների համադրման պայմաններում շատ ավելի հեշտ է գտնել այնպիսի նմանություններ, որոնք դյուրացնում են նոր լեզվական երևույթների ընկալումն ու ըմբռնումը, որը նպաստում է սովորողների[[1]](#footnote-1) հաղորդակցական, լեզվամտածողական կարողությունների զարգացմանը: Անձի

բազմակողմանի զարգացման կարևոր նախապայման է բացի մայրենիից նաև առնվազն երկու այլ լեզուների իմացությունը, որն օտարախոս հանրության և օտարալեզու մշակույթի հետ շփման ,ինչպես նաև սեփական մշակույթն այլոց ներկայացնելու կարևորագույն միջոց է:Մեր ժամանակներում ՏՀՏ-ները մուտք են գործում մարդու կենսագործունեության բոլոր, այդ թվում նաև՝ դպրոցական ոլորտ: Տեղեկատվականն տեխնոլոգիաների օգտագործումն օտար լեզուների դասերին նպաստում է ուսուցման արդյունավետությանը, մեծացնում է սովորողների անհատական լեզվական կարողություննրը, ճանաչողությունը, այլընտրանքային և փոխկապակցված մեթոդների կիրառման հնարավորությունները: Այս իրավիճակում ուսուցիչը դադարում է գիտելիքների հաղորդման միակ աղբյուրը լինելուց, քանի որ սովորողն ինքը պետք է կողմնորոշվի համացանցում և իր պահանջմունքներին համապատասխան աղբյուրներ գտնի։Օտար լեզվի անհրաժեշտությունը և լայն կիրառությունը պարտավորեցնող է այն ուսուցանող անձանց համար, քանի որ ժամանակի ընթացքում նորովի պետք է մոտենալ այս հարցին, նոր տեսակետներով, մոտեցումներով և առաջացած նոր խնդիրներին նոր լուծումների առաջարկներով:Օտար լեզվի դասավանդման խնդիրները ներկայումս առավել ակնառու են դառնում, երբ մեծ ուշադրություն է դարձվում սովորողների ինքնուրույնությանը, ստեղծագործական նախաձեռնությանը, ազատ զարգացմանը:

Այս աշխատանքի նպատակներն են՝

․Ներկայացնել <օտար լեզու> առարկայի առանձնահատկությունները և ուսուցման նպատակները

․Բարձրացնել ուսումնառության որակը

․Կատարելագործել ուսուցչի մեթոդների կիրառական հմտությունները

Այս աշխատանքի խնդիրներն են՝[[2]](#footnote-2)

․Դիտարկել ինտերակտիվ մեթոդը

․Ուսումնասիրել ինտերակտիվ դասի օրինակը

․Ներկայացնել ՏՀՏ կիրառումը օտար լեզուների ուսուցման գործընթացում

# 1․ Օտար լեզվի ուսուցման առանձնահատկությունները

Ժամանակակից ուսուցումը պահանջում է կիրառել առանցքայնորեն նախկին մեթոդներից տարբեր մեթոդներ և մեխանիզմներ։Այդ մեթոդների մեջ իր ուրույն տեղն է զբաղեցնում ուսուցման նորարարական(ինովացիոն) մեթոդները։Նորարարություն հասկացությունը թարգմանաբար անգլերենից նշանակում է <inter> -<փոխադարձ>, <act>-<գործել>։Ինտերակտիվ ուսուցումը ճանաչողական գործընթացը կազմակերպելու հատուկ ուսուցման ձև է։Այն իր մեջ ներառում է հստակ և կանխատեսելի նպատակներ։Այդ նպատակներից մեկն էլ հարմարավետ կրթական միջավայր ստեղծելն է,որտեղ աշակերտը կարող է զգալ իր հաջողությունը,մտավոր հետևողականությունը,որն ինքն իրեն կազմում է արդյունավետ ուսուցման բաղադրիչ։

Մանկավարժության մեջ առանձնանում են ուսուցման մի քանի մոդելներ՝

 1. պասիվ - ուսանողը հանդես է գալիս որպես ուսուցանվող «օբյեկտ» (լսում և նայում է

2. ակտիվ – ուսանողը հանդես է գալիս որպես ուսուցանվող «սուբյեկտ» (ինքնուրույն աշխատանքներ, ստեղծագործական առաջադրանքներ

3. ինտերակտիվ (նորարական) – փոխազդեցություն:

Նորարական մոդելների օգտագործումն ուսուցման գործընթացում ենթադրում է դերային խաղերի օգտագործում, ինչպես նաև առաջադրված խնդիրների համատեղ լուծում: Բացառվում է կրթական գործընթացին մասնակցող անդամների կամ որևէ [[3]](#footnote-3)

գաղափարի գերիշխանությունը: Ներգործության օբյեկտից ուսանողը վերածվում է

սուբյեկտի: Նա ինքն է ակտիվորեն մասնակցում կրթության գործընթացին, հետևելով իր անհատական ուղուն: Հետազոտությունները ցույց են տվել, որ․

երբ Դուք ինչ-որ բան կարդում եք`Դուք հիշում եք 10%-ը, երբ Դուք ինչ-որ բան լսում եք` Դուք հիշում եք 20%-ը, երբ Դուք ինչ-որ բան տեսնում եք` Դուք հիշում եք 30%-ը ,երբ Դուք ինչ-որ բան տեսնում և լսում եք` Դուք հիշում եք 50%-ը, երբ Դուք ինչ-որ բան արել եք ինքնուրույն` Դուք հիշում եք 90%-ը:

ՈՒսուցումը լինում է օպտիմալ և արդյունավետ այն ժամանակ, երբ մարդիկ ունեն իրենց դրսևորելու, փոխադարձ համագործակցություն (ինտերակտիվ) ցուցաբերելու հնարավորություն: Ինտերակտիվ ուսուցման ժամանակ անհրաժեշտ է այնպիսի իրավիճակներ ստեղծել, որ աշակերտները յուրօրինակ, նորարարական մոտեցումհարցին՝ խրախուսելով խնդիրների լուծմանը ստեղծագործական մոտեցում ցուցաբերելու ունակություններ՝ ինչը հոգեբանության տեսանկյունից համարվում է արդյունավետ: Ստեղծել այնպիսի պայմաններ, որ

․աշակերտները ինքնուրույն փնտրեն դասընթացի ընթացքում առաջադրված

խնդիրների լուծման ուղիները և մեթոդները (ընտրվում են առաջադրված մեթոդներից որևէ մեկը կամ առաջադրում են սեփական տարբերակը, հիմնավորելով լուծումները),

• աշակերտը հայտնվի գործունեության անսովոր պայմաններում,

• աշակերտը հայտնվի անծանոթ պայմաններում՝ նախկինում ձեռք բերված գիտելիքների ակտիվ վերարտադրություն:

ՈՒսուցման գործընթացը, որը հիմնված է ինտերակտիվ ուսուցման մեթոդների վրա, կազմակերպվում է այնպես, որ խնդրի լուծման բացահայտման գործընթացին մասնակցեն բոլոր աշակերտներն առանց բացառության: Համատեղ աշխատանքը [[4]](#footnote-4)

նշանակում է, որ նրանցից յուրաքանչյուրն իր ինքնատիպ ներդրումն է ունենում:

Վերջինս նպաստում է նաև, որ աշխատանքի ընթացքում տեղի ունենա գիտելիքների ու գաղափարների փոխանակում: Կազմակերպվում է անհատական, զույգերով և

խմբային աշխատանքներ: Ինտերակտիվ մեթոդները հիմնված են սովորողների փոխադարձ ակտիվ համագործակցության վրա, որի արդյունքների մասին պարտադիր ուսուցիչը պետք է տրամադրի հետադարձ կապ` գնահատելով խմբի ձեռքբերումները, ներկայացնի նրանց թերացումները և ուղղորդի այդ թերացումների ուղղումը:

Դիտարկենք, թե ինչպես կարելի է ինտերակտիվ մեթոդները կիրառել օտար լեզվի ուսուցման ընթացքում: «Ինտերակտիվ» բառը թարգմանաբար նշանակում է

«համագործուն դաս կամ միջգործունեություն»: Ինտերակտիվ դասի օրինակ կարող է լինել դասարանական ակտիվ քննարկումը, բանավեճը, խաղը: Նմանօրինակ դասերը սովորողների մոտ ստեղծում են մոտիվացիա` ցանկություն առաջացնելով ընթերցելու, լսելու, հասկանալու և, ամենակարևորը` խոսելու համար: Բազմաթիվ լեզվական համագործուն ուսումնական խաղերը նպաստում են սովորողի բառապաշարի ընդլայնմանը, զարգացմանը, նորացմանը: Բանավեճային դասերը թույլ են տալիս սովորողներին ձերբազատվել բարդույթներից, փորձել անգլերեն ձևակերպել միտքը, կարծիքը, տեսակետը: Նման դասերի ընթացքում դասավանդողը հնարավորինս քիչ է միջամտում, հանդես է գալիս որպե հնարավորինս քիչ է միջամտում, հանդես է գալիս որպես ուղղորդող: Ուղղումներ անում է միայն շատ կոպիտ լեզվական կամ քերականական վրիպումների դեպքում: Ուսուցման ինտերակտիվ մեթոդները նպաստում են ժամանակի տնտեսմանը, դասավանդողի և սովորողի ստեղծագործական ներուժի բացահայտմանը, տեսակետը արտահայտելու և հիմնավորելու հնարավորությանը:[[5]](#footnote-5)

Ինտերակտիվ դասն այնպիսի դաս է, ուր ապահովվում է ուսուցիչ-սովորող սերտ համագործակցություն: Դասը պետք է այնպես կառուցված լինի, որ հնարավոր լինի ներգրավվել դասարանի բոլոր սովորողներին` յուրաքնաչյուրին ըստ հնարավորությունների: Նման դասերը շատ հարմար և կիրառելի են դառնում այնպիսի դասարաններում, որտեղ սովորողների օտար լեզվի իմացությունը տարբեր մակարդակների է, այսպես կոչված`«խառը դասարաններում»:

Օրինակ՝ ես վերջերս 5-րդ դասարանում արեցի ինտերակտիվ դաս՝ The three bears(երեք արջերը ) թեմայով՝ դերային խաղի ձևով։Աշակերտներին տրվեց դերեր,առաջադրանքներ և որոշակի ժամանակ պատրաստվելու համար։Դասին մասնակցեցին բոլոր աշակերտները(ըստ իրենց լեզվի իմացության տարբեր մակարդակների)։ Հեքիաթը բեմադրվեց դասարանում։Աշակերտները անգլերենով ներկայացրին իրենց դերը ,ըստ իրենց պատկերացումների։ Ըստ ինձ կատարածս ինտերակտիվ դասը հաջողվեց,քանի որ տվյալ դասի միջոցով բացահայտվեց սովորողներից յուրաքանչյուրի ստեղծագործական ներուժը,աշակերտների մոտ ձևավորվեց անգլերենով ՝ հաղորդակցվելու կարողություն։Աշակերտները խրախուսվեցին իրենց կատարած աշխատանքին համապատասխան։Դասի ընթացքում նկատված թերությունները շտկվեց հաջորդ դասաժամին։

Ինչպես ցանկացած առարկայի, այնպես էլ օտար լեզվի ուսումնասիրության պարագայում սովորողի մեջ գիտելիքի, կարողությունների, հմտությունների, ճանաչողական հետաքրքրությունների ձեռք բերման պահանջ ձևավորելու կարևոր պայման է դրական խթանը: Օտար լեզվի պարագայում նաև երկխոսությունն, որի միջոցով և ընթացքում ձևավորվում է սովորողի աշխարհայացքը: Երկխոսության համար բարենպաստ պայմաններ ապահովելու նպատակով անհրաժեշտ է ընտրել [[6]](#footnote-6) դասավանդման այնպիսի մոտեցումներ, որոնք կխթանեն հոգևոր, մտավոր և բարոյական ինքնուրույնություն ունեցող սովորողի ակտիվ ու անկաշկանդ հաղորդակցումը։Պետք է կարողանալ ստեղծել միջառարկայակն կապեր,որի շնորհիվ սովորողի մոտ զարգանում է ճանաչողական ակտիվությունը։

Ամեն առարկա ունի ուսուցման առանձնահատկություններ: Օտար լեզվի ուսուցման առանձնահատկությունները բազմաթիվ են և շատ կարևոր ուսումնառության ճիշտ ընթացքի համար:

1.Լեզուն ծառայում է որպես շփման, շրջապատող իրականության վերաբերյալ տեղեկատվության ընդունման և փոխանցման միջոց: Եվ օտար լեզվի ուսուցումը դպրոցում պետք է դիտել հենց այս տեսանկյունից: [[7]](#footnote-7)

 2. Օտար լեզվի ուսումնասիրությունը հնարավորություն է տալիս ծանոթանալ օտարալեզու երկրի մշակույթրին, ընդարձակել մտահորիզոնը, տիրապետել առարկաների, երևույթների, նրանց կապերի և հարաբերությունների մասին մտքեր արտահայտելու միջոցներին: Այդ միջոցներն արտահայտվում են երկու ձևով՝ գրավոր և բանավոր: Սրանք դրվում են օտար լեզվի ուսուցման հաղորդակցական հմտությունների ձևավորման հիմքում:

3. Օտար լեզուն, որպես շփման միջոց, պետք է մշտապես <<փայլեցրած>> պահել, այսինքն՝ միշտ պատրաստ ցանկացած իրավիճակում գործածելու համար: Այդ իսկ պատճառով սովորողի կողմից յուրացված նյութը պետք է մշտապես կիրառվի պրակտիկայում՝ իր բանավոր և գրավոր ձևերով:

Օտար լեզվի ուսուցումը միայն քերականական գիտելիքի հաղորդում չէ: Ներկայումս յուրաքանչյուր սովորող հետաքրքրված է օտար լեզվի գործնական իմացությամբ: Հաղորդակցվելու ընթացքում սովորողը պետք է հնարավորություն ունենա ազատ արտահայտել իր մտքերն ու զգացմունքները, չվախենա քննադատվելու կամ սխալվելու վտանգից, լինի բոլորի ուշադրության կենտրոնում:

Ուսուցման գործընթացում պետք է կիրառել աշակերտական մոտեցում: Այսպիսի միջավայրում համագործակցող սովորողները ձեռք են բերում ճանաչողական ակտիվություն:

 Ոչ պակաս կարևոր է դասը վառ, գունագեղ, գրավիչ դարձնելը յուրաքանչյուր սովորողի համար: Դրա համար ուսուցիչը պետք է օգտագործի բոլոր հնարավոր միջոցներն ու հաղորդակցման ձևերը (խաղ, հրահրում, հումոր, խթանում և այլն):

#

# 1․1 Օտար լեզվի ուսուցման հիմնական սկզբունքները

Օտար լեզվի ուսուցումը իրականացնելիս նախ և առաջ պետք է հետևել օտար լեզվի ուսուցման առանձնահատկություններից բխող հիմնական սկզբունքներին: Դա շատ կարևոր և նշանակալի պայման է հաջողության հասնելու համար: Հիմնական սկզբունքներն են.

* ուսուցումը, դաստիարակությունը պետք է իրականացնել՝ ելնելով հաղորդակցական-ճանաչողական մոտեցումներից,
* ուսումնական գործընթացի կազմակերպումը պետք է ապահովի ուսումնառության դրդապատճառների ապահովումը,
* պետք է կիրառել սովորողին ծանոթ լեզուների լեզվական երևույթների ձևի և բովանդակության բազմապիսի կապեր,
* սովորողների մտավոր և ստեղծագործական ունակությունների զարգացումը պետք է զուգակցել լեզուների ուսուցման գործընթացում դաստիարակչական խնդիրների իրականացմանը:

 Լեզվական նյութը (քերականություն, բառապաշար, հնչյունաբանություն) պետք է լինի պարզեցված և ընտրողաբար, այսինքն՝ անհրաժեշտ է ընտրել քերականական նյութի ամենաանհրաժեշտ և գործածական կառուցվածքները: Քերականական նյութի [[8]](#footnote-8)

մատուցումն իրականացվում է հիմնականում խոսքային, նմուշների և կառույցների գործնական կիրառման միջոցով (դերային խաղեր, երկխոսություններ, ՏՀՏ-ների կիրառում և այլն):[[9]](#footnote-9)

Ելնելով տարիքային առանձնահատկություններից՝ երրորդ օտար լեզվի ուսուցումը կարելի է կազմակերպել հետևյալ թեմաների շուրջ, ինչպես նաև տալ անհրաժեշտ տեղեկությունների ուսումնասիրվող լեզվի երկրի պատմության,աշխարհագրության,

սովորույթների և ավանդույթների մասին։ Օտար լեզվի ուսուցման գործընթացում դասավանդողն ու սովորողը իրենց առջև պետք է դնեն մի շարք կարևոր նպատակներ, առանց որոնց դժվար է պատկերացնել ուսումնառության քայլերի հաջորդականությունը և ողջ ընթացքը:

#  1․2 Օտար լեզվի ուսուցման նպատակները

 Օտար լեզվի ուսուցման նպատակներն են.

* հաղորդակցական կարողությունների զարգացում,
* ազատ տեղաշարժման իրավունքից օգտվելու հնարավորությունների իրականացում,
* ուսումնասիրվող լեզվի մշակույթի, պատմության, աշխարհագրության, սովորույթների, ավանդույթների իմացություն,
* սովորողների մոտ սեփական երկրի և այլ ազգերի մշակույթների հանդեպ հարգանքի ձևավորում,
* ինքնակրթությամբ զբաղվելու կարողության ձևավորում:

 Օտար լեզվի յուրացման համար ուսուցիչն ու սովորողը պետք է հետևեն ուսումնառության ընթացքում առավել հարմար յուրացման ոճերին և մեթոդներին:

Օտար լեզվի յուրացման ոճը հոգեկան և մտավոր գործողությունների այն ընտրությունն է, որ կատարում է անհատը օտար լեզու սովորելիս: Այն պայմանավորված է անձի հոգետիպով , ընդունակություններով և տրամադրվածությամբ: Լեզվի յուրացման ոճերը սերտորեն կապված են ճանաչողության ոճերի (տեսողական, լսողական ընկալում), անձի հուզականության և ինքնակազմակերպման (ռեֆլեքսիվ, իմպուլսիվ) առանձնահատկությունների հետ:

Սովորողը կամ մասնագետը, կոնկրետ միջոցներ, պայմանների, ժամկետների հաշվառումով լեզվուսուցման անհատակն ծրագիր կազմելիս գիտակցորեն կազմում են լեզվուսուցման ռազմավարությունները: դրանք վեցն են.

* ճանաչողական
* հիշողական
* մետաճանաչողական
* կոմպենսատոր
* հուզական
* հաղորդակցական

Լեզվաուսուցման մեջ հնարավոր չէ օգտվել բացառապես մեկ տիպի ռազմավարությունից, բայց հնարավոր է սահմանել դրանց հարաբերակցությունը և որոշել գերակա ռազմավարությունները:

# 2․ Ուսուցման մեթոդների կիրառությունը

Շատ կարևոր է ճիշտ և նպատակահարմար յուրացման մեթոդի կիրառությունը: Ամեն մեթոդ ունի իր կիրառության և արդյունավետության աստիճանը:

Կարևոր է նշել **քերականական թարգմանության մեթոդը (The Grammar Translation Method):** Այս մեթոդը հիմնված է գրավոր թարգմանության և ընթերցանության վրա: Այս դեպքում սովորաբար կազմվում են տեքստեր, որոնք ուղղված են որոշ քերականական [[10]](#footnote-10)կանոնների մշակմանը: Հիմքում ընկած են բառուսուցումը, ուղղագրությունը, քերականությունն ու քերականորեն հարուստ տեքստերի գրավոր թարգմանության պրակտիկան:

**Աուդիո-լեզվական մեթոդի (Audio-lingual method)** էությունը նրանում է, որ սովորողն անընդհատ լսում ու կրկնում է օտար լեզվով ձայնագրությունը:

**Լեզվի իրավիճակային ուսուցումը (բանավոր մոտեցում) (Situational language teaching oral approach)** հիմնված է լեզվի կառուցվածքի վրա: Սովորողը կրկնության միջոցով սովորում է առավելագույնս հաճախ օգատգործող բառերն ու արտահայտությունները և դրանք անմիջապես օգտագործում գործնականում: Այստեղ բանավոր խոքը իշխում է գրավոր խոսքի վրա և առավելագույն ուշադրություն է դարձվում սխալների վրա, որոնք կարող են թույլ տրվել բանավոր խոսքի ընթացքում:

**Ուղղորդված փորձառություն (Directed practice)** դեպքում սովորողն անընդհատ կրկնում է արտահայտությունները մինչև վերջիններիս մեխանիկորեն անգիր սովորելը: Այսպես տուժում է սովորողի բառապաշարն ու լեզվի ճկունությունը, սակայն հասնում ենք լեզվի հիմնային արտահայտությունների ավտոմատ տիրապետմանը:

**Ուղղակի մեթոդը (The direct method)** նախատեսվում է օտար լեզվի ուսուցանումը մայրենիի լեզվի նման, այսինքն ինքը սովորեցնելու պրոցեսն անցկացվում է հենց օտար լեզվով, իսկ մայրենի լեզվի օգտագործումն այդ ընթացքում առավելագույնս բացառվում է:

**Խոսակցական ուսուցումը (Communicative language teaching)** նախատեսվում է ուսումնասիրվող լեզվի օգտագործումը ոչ միայն հանձնարարություններ կատարելու, այև դասավանդողի և մյուս սովորողների հետ շփվելու համար: այն ներառում է այնպիսի ինտերակտիվ վարժություններ, ինչպիսիք են երկխոսությունները, դերախաղերը, խմբային աշխատանքները:

Միայն արտասանության, քերականության և բառապաշարին ուշադրություն դարձնելով չես կարող խորությամբ ուսումնասիրել լեզուն։Այդ բանին մեծապես նպաստում են ազգային տոներին նվիրված դասերը՝Thanksgiving,Halloween,Christmas:[[11]](#footnote-11)

Օրեր առաջ ես 7-րդ դասարանում աշակերտների հետ կազմակերպեցի դաս-միջոցառում <Halloween >-ի տոնի կապակցությամբ։ Դասը կատարեցի օգտագործելով <Thinking Caps> մեթոդը։Դսարանը բաժանվեց խմբերի,նրանց տրվեց հանձնարարություն գրել տեղեկություններ, փաստեր, պատմություններ, բանաստեղծություններ, երգեր տոնի հետ կապված։ Դասին պատրաստվելու համար աշակերտները կիրառեցին նաև ՏՀՏ։Նրանց հանձնարարվեց դասին ներկայացնել

իրենց հանձնարարության վերաբերյալ սահիկաշար։Աշակերտները իրենց իսկ հավաքած տեղեկություններով,փաստերով ծանոթացան տոնին,իմացան տոնի

իմաստը։Այս ձևով նրանք ծանոթացան անգլիական մշակույթին։ Աշխատանքները քննարկվեցին դասարանում։Աշակերտները խրախուսվեցին իրենց կատարած աշկատանքների համար։Աշակերտները մեծ ոգևորությամբ պատրաստվեցին դասին։Ես հասկացա, որ այս տեսակ դասերը նույնպես խթան են հանդիսանում օտար լեզուն և օտար մշակույթը խորապես սովորելու համար։

**2․1 Ուսուցման գործընթացի դժվարությունները**

Ցանկացած գործընթաց ձեռքբերումների և հաջողությունների հետ մեկտեղ առերեսվում է որոշակի դժվարությունների ու խնդիրների հետ: Լեզվուսուցման պրոցեսի ընթացքում ձևավորվել են որոշակի խնդիրներ ևս: Նախ և առաջ`մասնագետը իր առջև խնդիր է դնում զարգացնել սովորողների լեզվական, հանրամշակութային, գործաբանական, փոխհատուցման, ուսումնաճանաչողական կարողությունները.[[12]](#footnote-12)

 բարձրացնել դպրոցից դուրս սովորողի շփման վստահությունը,

* հարստացնել սովորողի օտարլեզվյան բառապաշարը ,
* ձևավորել ինքնուրույն բանավոր և գրավոր խոսք կառուցելու կարողությունները,
* զարգացնել ընթերցած նյութը, վերլուծելու կարողությունը,
* զարգացնել սովորողների բանավոր խոսքը`կարդացածը ստեղծագործաբար վարարտադրելու, քննարկելու, տարբեր թեմաներով զրույցներ անցկացնելու, երկխոսություններ կառուցելու միջոցով,

զարգացնել ընդհանուր խոսքային`խոսելու և լսելով հասկանալու, ինչպես նաև միջնորդավորված հաղորդակցման`ընթերցանության միջոցով օտար լեզվով նյութը հասկանալու և գրավոր խոսքին տիրապետելու հմտությունները:[[13]](#footnote-13)

Ես վերջերս հանդիպեցի դժվարությունների կատարածս ինտերակտիվ մեթոդով դասի ընթացքում։Աշակերտների մոտ կար վստահության պակաս,դժվարանում էին

կառուցել օտար լեզվով բանավոր խոսք,դժվարանում էին վերարտադրել իրենց մտքերը օտար լեզվով։Բայց կատարված ուղղիչ աշխատանքների արդյունքում դժվարություները հաղթահարվեցին։

**Եզրակացություն**

Եվրոպական խորհրդի կրթության հարցերով պատասխանատու հանձնաժողովի կողմից մշակվել է լեզուների իմացության/իրազեկության համընդհանուր համակարգ, ըստ որի օտար լեզվի ուսումնառությունը դիտվում է որպես հաղորդակցվելու կարողությունների զարգացմանը միտված կրթական գործընթաց: Այդ իսկ պատճառով ուսուցիչը և սովորողը իրենց առջև դրված ունեն առաջնային նպատակ` օտար լեզուն ուսումնասիրել հենց այս տեսանկյունից: Օտար լեզվի ուսուցումը կարևոր քայլ է բազմալեզվության հասնելու ճանապարհին, որը հնարավորություն կտա սովորողին

ընդարձակելու շփումների ոլորտը, հաղորդակցվելու հնարավորությունները և կնպաստի սովորողի շփման վստահության բարձրացմանը:

Օտար լեզվի դասավանդումը ՀՀ հանրակրթական դպրոցներում հարաճուն պահանջ է դարձել և համահունչ է միջազգային կրթական պահանջներին:

 Լեզվական միջավայրի բացակայության պայմաններում անհրաժեշտ է ուսուցումը կազմակերպել այնպես, որ սովորողները հնարավորինս հաճախակի ներգրավվեն օտար լեզվի ուսումնառության գործընթացին, այդ իսկ պատճառով բավարար ժամանակ է պահանջվում թե' լեզվամտածողության ձևավորման, և թե' լեզուն որպես հաղորդակցման միջոց կիրառելու համար:

Կարևոր է մի շարք գործնական քայլերի նախաձեռնումը, որոնք կնպաստեն օտար լեզվի`որպես սովորողի անձի զարգացման ու դաստիարակության միջոցի,կարգավիճակի բարելավմանը: Մասնավորապես,

* ապահովել օտար լեզվի ուսումնասիրման անհրաժեշտ պայմաններ, ժամաքանակ, խմբերում աշակերտների փոքր թվաքանակ, այլընտրանքային դասագրքեր, մեթոդական ուղեցույցներ, ձեռնարկներ և այլն
* նախադրյալներ ստեղծել օտար լեզվի հենքային ուսուցման համար,

ապահովել սովորողների կրթական պահանջմունքները, հաշվի առնել նրանց[[14]](#footnote-14)

նախասիրությունները, հետաքրքրությունները և ապագա մասնագիտացումը,

* շեշտը դնել կրթության վերջնարդյունքի վրա,
* բոլոր օտար լեզուների նկատմամբ իրականացնել միասնական մոտեցում:

Ելնելով այս ամենից ,գալիս ենք այն եզրահանգման որ սովորողի համար օտար լեզուների ուսուցումը ժամանակին համընթաց քայլելու,միջմշակույթային կապեր հաստատելու,բազմալեզու աշխարհում հաստատվելու,կայանալու,ինքնադրսևորվելու միջոց է։

Սովորողի՛որպես բազմակողմանի զարգացած անհատի ձևավորումը պետք է իրականացնել նրա լեզվական հաղորդակցության կարողության լիարժեք ձևավորման միջոցով։[[15]](#footnote-15)

##

##

##  Օգտագործված գրականության ցանկ

1.Օտար լեզուների բարձրագույն դպրոցում Երևան 2015 https://bit.ly/3xt9o4L 11․11․2021

2.Անգլերենի առարկայական ծրագիր 2012թ https://bit.ly/3r9xy33 13.11.2021

3.ՀՀ հանրակրթական ծրագրեր իրականացնող ուսումնական հաստատություններում օտար լեզուների դասավանդման հայեցակարգ: https://bit.ly/3xvlr1s 15․11․2021

4.Օտար լեզուները Հայաստանում>գիտամեթոդական հանդես https://bit.ly/3FQ0Qrl 12․11․2021

5.Ակտիվ , ինտերակտիվ ուսուցման մեթոդներ,տեխնոլոգիաներ https://bit.ly/3p5zCq8 14․11․2021

 6.Օտար լեզվի ուսուցման փուլերը և ոճերը https://bit.ly/3CU2kPp 17․11․2021

1. ՀՀ հանրակրթական ծրագրեր իրականացնող ուսումնական հաստատություններում օտար լեզուների դասավանդման հայեցակարգ: https://bit.ly/3xvlr1s

 [↑](#footnote-ref-1)
2. ՀՀ հանրակրթական ծրագրեր իրականացնող ուսումնական հաստատություններում օտար լեզուների դասավանդման հայեցակարգ: https://bit.ly/3xvlr1s [↑](#footnote-ref-2)
3. Ակտիվ , ինտերակտիվ ուսուցման մեթոդներ,տեխնոլոգիաներ https://bit.ly/3p5zCq8 [↑](#footnote-ref-3)
4. Ակտիվ , ինտերակտիվ ուսուցման մեթոդներ,տեխնոլոգիաներ https://bit.ly/3p5zCq8 [↑](#footnote-ref-4)
5. Ակտիվ , ինտերակտիվ ուսուցման մեթոդներ,տեխնոլոգիաներ https://bit.ly/3p5zCq8 [↑](#footnote-ref-5)
6. Ակտիվ , ինտերակտիվ ուսուցման մեթոդներ,տեխնոլոգիաներ https://bit.ly/3p5zCq8 [↑](#footnote-ref-6)
7. ՀՀ հանրակրթական ծրագրեր իրականացնող ուսումնական հաստատություններում օտար լեզուների դասավանդման հայեցակարգ: https://bit.ly/3xvlr1s [↑](#footnote-ref-7)
8. Անգլերենի առարկայական ծրագիր 2012թ https://bit.ly/3r9xy33 [↑](#footnote-ref-8)
9. Անգլերենի առարկայական ծրագիր 2012թ https://bit.ly/3r9xy33 [↑](#footnote-ref-9)
10. Օտար լեզվի ուսուցման փուլերը և ոճերը https://bit.ly/3CU2kPp [↑](#footnote-ref-10)
11. Օտար լեզվի ուսուցման փուլերը և ոճերը https://bit.ly/3CU2kPp Օտար լեզուների բարձրագույն դպրոցում Երևան 2015 https://bit.ly/3xt9o4L էջ 162 [↑](#footnote-ref-11)
12. Անգլերենի առարկայական ծրագիր 2012թ https://bit.ly/3r9xy33 Օտար լեզուների բարձրագույն դպրոցում Երևան 2015 էջ162 https://bit.ly/3xt9o4L [↑](#footnote-ref-12)
13. Անգլերենի առարկայական ծրագիր 2012թ https://bit.ly/3r9xy33 [↑](#footnote-ref-13)
14. <Օտար լեզուները Հայաստանում>գիտամեթոդական հանդես https://bit.ly/3FQ0Qrl ՀՀ հանրակրթական ծրագրեր իրականացնող ուսումնական հաստատություններում օտար լեզուների դասավանդման հայեցակարգ: https://bit.ly/3xvlr1s [↑](#footnote-ref-14)
15. 3. ՀՀ հանրակրթական ծրագրեր իրականացնող ուսումնական հաստատություններում օտար լեզուների դասավանդման հայեցակարգ: https://bit.ly/3xvlr1s [↑](#footnote-ref-15)